**E-portfoolio koostamise juhend**

**täiskasvanute koolitaja kutse taotlemiseks**

**2021**

**E-portfoolio** on kogum kutse taotleja poolt loodud, valitud, järjestatud ning analüüsitud materjalidest, mis võimaldavad täiskasvanute koolitaja kompetentside tõendamist ja peegeldavad taotleja arengut.

E-portfoolio koostamise **eesmärk** on tõendada täiskasvanute koolitaja kutsestandardis vastava kutse tasemel (5, 6. 7 ja 8) nõutud kompetentside olemasolu ja tuua esile taotleja väärtused ning kogemused koolitajana. Kompetentside hindamise aluseks on tegevusnäitajad, millele vastavust peavad portfooliosse kogutud materjalid tõendama.

***E-Portfoolio peab olema***

* *Sidus ja struktureeritud*. Selles esitatud materjalid on loogilises järjestuses ja moodustavad terviku.
* *Refleksiivne*. See peegeldab taotleja eneseteadlikkust ja eneseanalüüsi koolitajaks kujunemisel ning koolitajana tegutsemisel.
* *Kõikehõlmav*. Seal on esindatud vastava kutsetaseme kompetentside kõik tegevusnäitajad.
* *Isikupärane*. Võimaldab tuua esile koolitaja eripära ja loovust.
* *Autentne*. Esitatud tõendusmaterjalid ja eneseanalüüs on koostatud taotleja enda poolt.

E-portfoolio tõendab kutse taotleja, kui täiskasvanute koolitaja info- ja kommunikatsioonitehnoloogia (IKT) alaseid teadmisi ja oskuseid. Digitaalse e-portfoolio loomiseks sobivad erinevad keskkonnad, millest enamlevinud on ajaveebikeskkonnad, kodulehekeskkonnad ja wikid. E-portfoolio koostamiseks ei soovitata kasutada veebitahvleid (nt Padlet). Taotleja valib ise endale sobivama keskkonna.

Kodulehe keskkonnad on väga populaarsed ja neid kasutatakse väga palju oma e-portfoolio ja arengumappide loomiseks. Nendes keskkondades on valmis kujundusmallid (Weebly, Blogger, Pen.io, Onepagefree, Wix jne), mida on mugav kasutada.

***NB!***

* **Palun valige endale sobivam e-portfoolio esitamise viis ja lisage kutse taotlemise avaldusele link e-portfooliole (koos paroolidega).**
* **E-posti teel hindamiseks esitatud struktureerimata faile ja kaustu (nt Dropbox; Google Drive jms) ei aktsepteerita.**
* **Keskkondi, mis nõuavad hindajate isikustatud sisselogimist ei aktsepteerita.**
* **E-portfoolio peab olema kättesaadav kogu hindamisperioodi jooksul (st avalduse esitamisest kuni kutsekomisjoni otsuse jõustumiseni). Peale avalduse esitamist e-portfoolio sisu täiendamine ja muutmine on lubatud vaid kutse andja palvel.**
* **E-porfoolio peab sisaldama kehtival vormil esitatud eneseanalüüsi, mis on esitatud vastavalt taotletava kutse taseme kriteeriumitele. Kehtiv vorm asub Andrase kodulehel** [**www.andras.ee**](http://www.andras.ee)**. Juhul kui taotleja eneseanalüüs on esitatud eesti keelde tõlgituna, peab taotleja esitatama eneseanalüüsi ka originaalkeeles.**
* **Taotleja vastutab e-portfoolios esitatud andmete sh failide õigsuse ja autoriõiguste eest.**
* **Taotleja tagab, et tõendusmaterjalide lingid töötavad ja kõigile materjalidele on ligipääs. Kui lingid ei avane, siis tõendusmaterjale ei hinnata.**

***E-portfoolio koostamine***

E-portfoolio koostamine lähtub täiskasvanute koolitaja (tase 5, 6, 7 või 8) kutsestandarditest. Oluline on pöörata tähelepanu ka kutsestandardi lisadele:

* Lisa 1 Täiskasvanute koolitaja kutsete kirjeldused.
* Lisa 2 Kutsestandardis kasutatud terminid.
* Lisa 3 Täiskasvanute koolitaja eetikakoodeks.

**E-portfoolio koostamisel tuleb jälgida** täiskasvanute koolitaja kutse andmise korras lisadena esitatud taotletava taseme hindamisstandardit, millest lähtuvalt taotleja kompetentse hinnatakse.

* Hindamisstandard täiskasvanute koolitaja, tase 5 kutsele
* Hindamisstandard täiskasvanute koolitaja, tase 6 kutsele
* Hindamisstandard täiskasvanute koolitaja, tase 6 kutsele spetsialiseerumisega suhtlemistreener
* Hindamisstandard täiskasvanute koolitaja, tase 7 kutsele
* Hindamisstandard täiskasvanute koolitaja, tase 7 kutsele spetsialiseerumisega suhtlemistreener
* Hindamisstandard täiskasvanute koolitaja, tase 7 kutsele

Hindamisstandardis on kirjeldatud igale kompetentsile vastavate tegevusnäitajate hindamiskriteeriumid, mis on taotlejale abiks e-portfoolios esitatavate tõendusmaterjalide valikul.

E-portfoolios tõendatakse kompetentside olemasolu **tõendusmaterjaliga**, mis on kinnituseks koolitaja tegevuse kohta. Näiteks on tõendusmaterjaliks kutse taotleja poolt koostatud koolitusprogrammid; erinevad koolitusmaterjalid; õppijate ja/või tellija poolne tagasiside ning tagasiside analüüsitud kokkuvõtted; eneseanalüüs; enesetäiendust tõendavate tunnistuste ja dokumentide koopiad jms. Tõendusmaterjalide esitamine on kutse taotleja ülesanne ja kutse taotleja vastutab esitatud materjalide tõesuse eest.

Hea tõendusmaterjal

* annab piisavalt tõendeid selle kohta, et vastav kompetents on olemas;
* on sisuline, st aitab mõista ja näha tegelikult toimunut, millele viidatakse eneseanalüüsi vormis;
* on seotud eneseanalüüsiga (vt eneseanalüüsi vorm) ning tõendab seda, millest eneseanalüüsis kõneldakse;
* on asjakohane ja kompetentsidega kooskõlas.

***Tõendusmaterjal***

E-portfoolios esitatud tõendusmaterjalid peavad olema seotud eneseanalüüsiga, sisaldades näiteid kompetentside tõendamiseks. Tõendid peavad iseloomustama taotleja tegevust koolitajana, tuues esile taotleja tugevamad küljed keeruliste olukordadega toimetulekul. Enamasti piisab ühest näitest, et tõendada kompetentsi tegevusnäitajat.

Tõendusmaterjali valikul on abiks järgmised küsimused:

* Milliseid kompetentse aitab tõendada esitatud tõendusmaterjal?
* Millist sisulist infot annab tõendusmaterjal?
* Mida antud materjaliga soovin tõendada?
* Milliseid sisulisi näiteid saan taotlusele lisada

***Tõendusmaterjalide liigitamine***

**Otsesed tõendusmaterjalid** annavad sisulist infot kogemuses kirjeldatu ja analüüsitu kohta. Otsesed tõendusmaterjalid on näited viimase viie aasta tehtud töödest, läbiviidud koolitustest ja täidetud ülesannetest ehk kõik see, mis aitab tõendada vastavat kompetentsi. Näiteks: kavandatud koolitused, loodud koolitusprogrammid, enda poolt loodud koolitusmaterjalid, kogutud tagasiside, publitseeritud artiklid, tegevuste käigus koolitajate kogukondades valminud materjal või kirjavahetus jms. Taotlusele lisatud tööleping või ametikirjeldus ei anna selget ülevaadet taotleja tegevusest ning seetõttu tuleb portfoolios esitada näiteid tehtud töödest.

Otseseks tõendusmaterjaliks on ka taotleja enda poolt läbitud koolitustelt saadud tunnistused ja tõendid, millele lisaks võib esitada koolituse käigus täidetud ülesanded või tehtud kirjalikud tööd. Soovitav on lisada analüüs läbitud koolituse väärtusest endale.

**Kaudsed tõendusmaterjalid** annavad infot taotleja kohta. Näiteks: tagasiside kokkuvõte, arenguvestluste tulemuse jms. Kaudsed materjalid on koostatud enamasti kellegi teise poolt, et anda hinnang taotleja tegevusele.

***E-Portfoolio koosneb***

* **CURRICULUM VITAEST** koos koolitusalase tegevuse kirjeldusega, mille vorm asub Andrase kodulehel [www.andras.ee](http://www.andras.ee) ja esitab koolitaja teoreetilist ettevalmistust tõendavad dokumendid sh õppekava või läbitud õpiväljundid.
* **KEHTIVAL VORMIL OLEVAST ENESEANALÜÜSIST** vastavalt taotletavale tasemele:
* Eneseanalüüs, tase 5
* Eneseanalüüs, tase 6
* Eneseanalüüs, tase 6 spetsialiseerumisega suhtlemistreener
* Eneseanalüüs, tase 7
* Eneseanalüüs, tase 7 spetsialiseerumisega suhtlemistreener
* Eneseanalüüs, tase 8
* **TÕENDUSMATERJALIDEST**, mis esitatakse vastavalt kompetentsidele:
* Läbivad kompetentsid (tasemed 5-8)
* Õppeprotsessi ettevalmistamine (tasemed 5-8)
* Õppeprotsessi läbiviimine (tasemed 5-8)
* Õppeprotsessi analüüs ja hindamine (tasemed 5-8)
* Arendus-, loome- või teadustegevus täiskasvanuhariduse valdkonnas (tasemed 6-8)
* Professionaalne enesearendamine (tasemed 5-8)
* **TAOTLEJA POOLT ESITATATUD LISAMATERJALIDEST** mida taotleja peab vajalikus lisada taotlusele. Näiteks minu kui koolitaja arengulugu. Lisamaterjalid peavad olema põhjendatud, ajakohased ja taotlusega seotud.